ming030890/wiki-yue-high-quality huggingface dataset:
徐航

徐航，深圳鵬瑞集團有限公司董事局主席。邁瑞醫療聯合創辦人之一。

政治立場
佢曾經參與公開聯署支持北京未經諮詢或香港人同意，強行訂立嘅《港版國安法》。
何求

何求（John Ho，2003年9月24號—）係香港男演員，曾參加校花校草2022攞到校草第五名，2023年加入鄭中基嘅機動娛樂做旗下藝人。
香港年度漢字

香港年度漢字係香港嘅年度漢字評選活動，歷嚟有兩個機構搞過，分別係建制派政黨民主建港協進聯盟（民建聯），同埋香港語言關注組織KongHub。

沿革
2013年開始，民建聯開始搞「香港年度漢字評選」，但因為佢係親政府嘅，而且會預先篩選出十個字畀公眾投票，所以未必反映到成個香港社會嘅觀點。
2019年民建聯未有再搞香港年度漢字，亦無其他機構接手搞。
2023年民建聯原本諗住又唔搞，跟住香港語言關注組織KongHub宣稱「由民建聯手上奪回主辦權」，舉辦「香港人年度字投票」，完全開放畀網民提名同投選。結果民建聯反悔決定繼續搞返，令2023年有兩個香港年度漢字。
鳳閣恩仇未了情

《鳳閣恩仇未了情》選段，王超群同阮兆輝做嘅。
《鳳閣恩仇未了情》係一齣粵劇，徐子郎編劇，1962年由香港大龍鳳劇團首演，麥炳榮、鳳凰女、譚蘭卿等主演。

故仔
宋朝初立，國勢尚弱。小郡主紅鸞被送入金邦。紅鸞同金邦名將耶律君雄青梅竹馬，暗訂終身。後宋國轉強，紅鸞個大佬狄親王以珠寶贖返紅鸞，金邦命君雄送紅鸞至黃河渡口，遇劫，船沉導致二人失散。倪思安迫女秀鈿嫁與指腹為婚嘅尚存孝。秀鈿反對盲婚而投河自盡，俾君雄救起，遇盜沉船，宋兵誤會秀鈿係紅鸞，帶返宮帷。思安雖救出紅鸞，但失咗憶，思安認紅鸞做親生女，帶去尚府投親。尚夫人嫌貧愛富，推卻婚約。其子存孝仁慈，收留咗紅鸞。君雄流落中原，考中武狀元。君雄喺尚精忠屋企，同紅鸞花園相見，但紅鸞認佢唔出。精忠誤以為君雄調戲紅鸞，逐之。金邦送來番書，狄親王命存孝翻譯。存孝唔識番文，請思安代勞。思安貪財亂咁譯解，笑話百出。
Jam Cast

Jam Cast，又寫做JamCast，係香港一間模特兒同藝人經紀公司，喺1998年成立，旗下出名藝人包括女子組合Super Girls等。
空氣污染

空氣污染係指一啲危害人體健康同周邊環境嘅物質對大氣層所造成嘅污染。呢啲物質可以係氣體、固體或液體懸浮物等。生物日常呼吸嘅空氣，係由多種氣體所組成，最普遍氣體元素係氮，其次係氧。每種氣體成份都有少少唔同，會有輕微嘅轉變。如果空氣中嘅污染物數量少嘅話，對人體同環境嘅影響會比較輕微，不過當呢啲污染物增加到危險嘅水平，就要諗辦法將佢哋從空氣度消除。

害處
空氣污染有損健康同會令人感到唔舒服，呢個係每個人都應關注嘅問題。細路、老人家同患有心肺功能毛病嘅人，最容易受到周圍嘅空氣污染所影響。污染嘅空氣亦會損害生活質素。而且，如果長期吸入過量含污染物嘅空氣，就會覺得唔舒服，重會對健康造成長期不良嘅影響。
大埔縣

大埔（粵拼：daai6 bou3）喺中國廣東，家下係梅州市嘅縣，叫大埔縣。

山
大埔西有陰那山。

水
大埔有汀水自福建上杭入，一名神泉河，東南流，過縣治東北，屈西，漳溪水東流北屈注入佢度。又西過大河山，屈南與小河水合，又南至三河市，清遠河西北流合埋。河出福建平和，佢上源叫河頭溪，東南入豐順。

史
大埔縣係喺東晉嘅義熙九年（413年）成立，秦朝嘅時候佢歸揭陽縣管。大清大埔歸潮州府，有三河、白堠二巡司。另有烏槎司一，不過廢咗。
林天意

林天意，香港親中派人士。

政治立場
佢係香港親中派人士，支持並透過關愛隊宣傳北京未經諮詢或香港人同意，強行訂立嘅《港版國安法》。
周振基

周振基，GBS，SBS，BBS，JP，廣東汕頭峽山人，香港建制派（親中陣營）政治人、生意人、粵劇發燒友（林家聲徒弟兼契仔）。

政治參與同經歷
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被泛民主派揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早釘蓋。

選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。
李淦章

李淦章，香港親中派人士。中華基督教會基智中學校長。
吳庭鋒

吳庭鋒，香港親中派人士。
吳庭鋒支持並透過關愛隊宣傳北京未經諮詢或香港人同意，強行訂立嘅《港版國安法》。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，吳庭鋒曾經以無申報政治聯繫名義參選地區委員會界別（觀塘），攞到147票，成功當選。
王杰明

王杰明，香港親中派人士。
佢支持並透過關愛隊宣傳北京未經諮詢或香港人同意，強行訂立嘅《港版國安法》。
賴永春

賴永春，香港親中派政治人，2023年香港區議會選舉後被政府委任做區議員。
關堅榮

關堅榮，香港親中派政治人。

政治立場
佢係親中派嘅成員。

選舉經歷
喺政府大幅度削減直選議席同排除民主派參選嘅2023年香港區議會選舉，關堅榮曾經參選地區委員會界別（觀塘），攞到159票，成功當選。
阿倫·亞歷山大·米恩

阿倫·亞歷山大·米恩（Alan Alexander Milne、縮寫係A. A. Milne、1882年1月18號—1956年1月31號）係英國作家，佢喺劍橋大學三一學院畢業。佢憑住小熊維尼同兒童詩作而出名。
畢威那

畢威那（英文：Bert Wheeler，1895年4月7號—1968年1月18號）係美國一個男諧星、電影演員。
烏克蘭世界遺產一覽

烏克蘭世界遺產一覽列舉咗位於烏克蘭、受聯合國教科文組織承認嘅世界遺產嘅資料。
直到2024年3月，烏克蘭一共有八項世界遺產。其中七項係文化遺產，淨返嗰項係自然遺產。八項遺產入面有三項係跨國遺產，包括斯特魯維測地弧、原始山毛櫸林、同木質教堂。烏克蘭第一項世界遺產，係1990年入選嘅「基輔：聖．索菲婭教堂和佩喬爾斯克修道院」。不過，受俄羅斯入侵烏克蘭威脅，呢項世界遺產要同另外兩項一齊列入世界遺產瀕危名錄。

背景
根據1972年制定嘅《保護世界文化和自然遺產公約》（即係《世界遺產公約》），世界遺產係指對全人類都有重要嘅文化或者自然價值嘅遺產項目。由締約國提名嘅文化或者自然遺產，經過聯合國教科文組織核准就會成為世界遺產。1991年之前仲係蘇聯加盟共和國嘅烏克蘭，喺1988年10月12號已經正式簽署咗公約。「基輔：聖．索菲婭教堂和佩喬爾斯克修道院」亦喺1990年入選，成為烏克蘭第一項世界遺產。
文化遺產，講嘅係古蹟（好似建築、雕塑、銘文噉）、建築群、同遺址（譬如考古遺址）等等。而自然遺產，就係喺科學、保育、或者自然美角度嚟睇，好有價值嘅自然地貌或者自然地理結構（例如瀕危動植物棲息地之類）。呢啲遺產要符合教科文組織畀嘅十項入選準則入面至少一項，先可以列入世界遺產名錄。
世界遺產入選準則
威利蔴街

威利蔴街一景。屋上有街牌
威利蔴街（Wilmer Street），又寫成威利麻街，係香港島中西區一條街道，嚮西營盤近上環之間，南面接皇后大道西近皇后酒店，西近將來港鐵港島綫西延西環站西湖里出口，北去到一洲國際廣場，當地有一線香港小巴總站去九龍，中段近住海味街德輔道西西營盤段。
日本天皇一覽

以下係日本天皇一覽。當中藍色係諡號，紅色係追號，綠色係生前尊稱，橙色係在位天皇，紫色係而家嘅上皇，粗體字係女天皇。
安冬晴

安冬晴（英文：Anton，1995年3月8號—），本名黃梓侗（英文：Antonia Wong），係香港女藝人，本嚟係YouTube頻道Chill Up成員，2024年頭淡出。佢自2023年開始亦有做ViuTV節目主持。佢2018年喺香港中文大學地理與資源管理學畢業。
法蘭西斯科·德·桑多瓦爾

法蘭西斯科·德·桑多瓦爾（西班牙文：Francisco Gómez de Sandoval-Rojas y Borja，1553年—1625年5月17號）係西班牙哈布斯堡時期嘅公爵、天主教樞機。佢係菲臘三世嘅寵臣，喺菲臘國王在位嗰段期間佢掌握咗軍政大權。
溫碧霞

溫碧霞（Irene Wan，1966年7月30號—），原名溫碧玉，係香港女演員，1982年出道，初頭主要拍電影，1990年代開始拍埋電視劇集，2000年嫁畀何祖光（Kenny）後淡出，2016年復出幫viuTV拍劇集《三一如三》做其中一位女主角黃美玲。
溫碧霞有份主演嘅電影《墮落花》喺2019年入圍香港亞洲電影節。
蒙大拿州

蒙大拿州(Montana)，舊時亦稱望丹拿省，係美國其中一個州份，首府海倫娜，最大城比靈斯。
進擊之巨人

進擊之巨人 （日文：進撃の巨人）係日本漫畫作品，由諫山創創作，故仔背景係一個人類要對抗巨人嘅世界。

電視動畫
第一季由2013年4月至9月響日本首播，共25集。
第二季由2017年4月至6月響日本首播，共12集。
第三季嘅第一部份由2018年7月至10月響日本首播，第二部份由2019年4月至7月首播，兩部份加埋有22集。
之後仲有第四季。
香港TVB嘅J2台播過第一至第三季。
黃靜藍

黃靜藍（Nam Wong，1995年4月12號—），係香港女藝人，2017年做模特兒出道，而家係自由身藝人，畀傳媒叫佢做「嫩版林志玲」。佢係藝人李日朗嘅女朋友。
聖若瑟書院

聖若瑟書院（粵拼：sing3 joek3 sat1 syu1 jyun2 或者 sing3 joek6 sat1 syu1 jyun2；英文：St. Joseph's College）係香港一間天主教男子中學，由喇沙會嘅修士建立，1875年創立，係香港最早嘅天主教學校。而家嘅校舍喺香港中環堅尼地道7號，其中嘅兩幢舊翼分別建於1920年同埋1925年，係香港嘅法定古蹟。呢間學校喺體育、朗誦同辯論等課外活動都有傑出嘅表現，被視為香港嘅名校之一。聖若瑟書院一共有1300名學生。呢間學校有一間附屬小學——聖若瑟小學，喺香港灣仔活道48號。兩間學校加埋，喺聖若瑟入便讀書嘅人數經已超過咗四千二百人。

辦學嘅宗旨
書院嘅辦學宗旨係為咗喺智力、體能、社交、道德等各方面都可以幫到學生提供教育，並建設一個有利學生同埋教師溝通嘅學習環境。

辦學嘅團體
書院係由喇沙修士會管理，呢個團體係一個用創辦人聖約翰‧喇沙命名嘅世界性辦學團體。
喇沙會嘅目標係為咗青年，特別係家境貧窮嘅學生提供天主教嘅全人教育。佢嘅精神係信念同埋熱誠：即係對天主抱有信念，對教育兒童懷有熱誠。呢個精神亦都係喇沙會喺香港嘅所有教育機構所共享嘅。
所有嘅喇沙會學校都致力幫青少年自我發展成人，並喺一個公義嘅世界入面好似兄弟姊妹咁樣生活。
華春瑩

華春瑩（1970年4月—）係中華人民共和國外交官，中國共產黨黨員，江蘇淮陰人，而家係外交部公共外交辦公室主任。
羅連安特足球會

羅連安特足球會（英文：FC Lorient），係法國羅連安特嘅一間職業足球球會，依家踢緊法國乙組足球聯賽‎。
就是敢言

就是敢言係一個香港親中派組織，成員不時以呢個組織嘅名義係媒體上面發表評論。
有一種幸福叫沖繩

《有一種幸福叫沖繩》（Tropic Of Happiness, Okinawa），係香港Now TV製作嘅旅遊節目，一共有4集，由倪晨曦同埋鄧洢玲主持。沖繩係一個遠離日本本島嘅地方，歷史因素令沖繩擁有同日本唔同嘅特色。沖繩人係唔係特別長壽？沖繩女仔係唔係特別靚？節目用輕鬆嘅拍攝方法，透過展示出沖繩嘅三方面：悠閒生活、健康飲食、怡人環境，讓觀眾可以思考沖繩人長壽同埋多美女嘅迷思。
節目2014年12月7號，逢星期日晚11點，喺now 101台首播。ViuTV喺2016年7月2號至23號，逢星期六下晝2點30分至3點重播。
黃慧君

黃慧君（粵拼：wong4 wai6 gwan1，英文：Wong Wai Kwan，1972年9月8號—）係香港嘅電視監製，人稱「花姐」，代表作品係ViuTV選秀節目《Good Night Show 全民造星》。

簡歷
黃慧君喺1992年投身電視界，曾經喺無綫電視打過十三年工，由《勁歌金曲》嘅助理編導（PA）做起，第二年就升做導演，參與過《翡翠歌星賀台慶》、《香港小姐競選》、《新秀歌唱大賽》等節目嘅製作。後尾佢跳槽到now TV，再隨住ViuTV開台而做咗ViuTV嘅監製。
黃慧君做ViuTV監製期間，參與過《慳D啦Honey》同《脫獨工程》嘅監製工作。到2018年佢監製嘅選秀節目《Good Night Show 全民造星》出街後引起好大迴響，令佢開始畀唔少觀眾認識。《全民造星》播完後，佢又選出兩批參賽者組成男子組合Mirror同ERROR，重拍住Error做幕前演出，包括《花姐ERROR遊》同《ERROR金豬賀歲暨花姐巡遊》。
岑寶兒

岑寶兒（英文：Josephine Shum Po Yee，1978年9月6號—）係香港電視演員同主持人，前無綫電視同香港電視網絡女藝員，因常被人感覺魂遊太虛而被冠上花名「阿夢」。
岑潔儀

岑潔儀（英文：Zoey Sham，1987年2月19號—）係香港模特兒，有四分一泰國混血，2006年參加無綫電視節目《美女廚房》「美少女廚神爭霸戰」而做咗無綫電視藝員，最出名角色係2007年起處境劇《同事三分親》嘅Helena，到2012年跳槽到香港電視網絡至2015年約滿後離開。
個人生活方面，岑潔儀曾經同台灣歌手陶喆拍拖，最後2012年同大馬富商Dixon Chin結婚，2015年1月生埋仔。自從佢結婚後，不時喺微博大曬自己幾有錢，惹嚟唔少網民反感。
Coman仔

Coman仔（Coman）原名陳君承（英文：Chan Kwan Shing；2003年8月4號—）係香港足球Youtuber，紀錄片導演。曾任職電視台幕後以及網絡媒體公司，其後Coman涉獵多個範疇（YouTube、主持、評述員）。

簡歷
以拍攝電玩遊戲FIFA同香港足球系列影片為人熟悉。2023年1月推出的港超球會深水埗香港足球紀錄片受到大眾歡迎，記錄了香港足球史上深水埗體育會足球隊與香港U23的榜尾大戰。在後來的2023/24球季，紀錄片轉向拍攝大埔和理文。在拍攝港足的過程中，製作人多次前往海外訪問香港外流球員，包括日本、梅州、阿根廷和卡塔爾。
2024年8月在社交媒體上表示對香港足球發展感到心灰意冷，並考慮不再經營YouTube頻道。然而，後來於2024年底宣佈將繼續堅持拍攝，並表示將會一邊完成學業一邊繼續經營YouTube頻道。
關錦添

關錦添，香港親中派人士。

政治觀點
佢嘅立場係親中派，曾經公開支持北京未經諮詢或香港人同意，強行修改香港選舉制度。
焦樹閣

焦樹閣，香港親中派人士，曾經係東建國際(00329)首席執行官。
劉聖雪

劉聖雪，廣東三水人，香港親中陣營新民黨黨員，曾參選2019年香港區議會選舉。雖然區選落敗，但都可以喺第二年7月分到個分區委員會委員嚟做。
日本女子大學

（日文：日本女子大学(Nihon Joshi Daikaku)；英文：Japan Women's University），係於1901年建立，1948年開設大學教育嘅日本私立大學，前身日本女子大學校，後於1948年根據日本國學校教育法改為新制日本女子大學。大學簡稱為「JWU」。學生就職率平均年年可以去到95%。
上智大學

上智大學（上智大学）係日本東京一間大學，1913年創校。
立正大學

立正大學（日文：りっしょうだいがく，英文：Rissho University）係日本東京一間私立大學，1924年創校。簡稱立正大、立正、RIS。校名出自於日蓮宗的《立正安國論》。
東京工業大學

（日文：東京工業大学(Tōkyō Kōgyō Daigaku)）係日本東京一間大學，1881年創校。
東京海洋大學

東京海洋大學（日文：東京海洋大学，とうきょうかいようだいがく）係喺日本東京都嘅國立大學，2003年創校。
東京科學大學

（日文：東京科学大学(Tōkyō Kagaku Daigaku)）係日本東京一間大學，2024年創校。由東京工業大學同東京醫科齒科大学合併而成。
學生大約有一萬二千人，入學好難，名氣響晒四方。老師同舊生入面，有好多出名嘅人物，有啲領導政界，有啲掌控商界，有啲鑽研學問，特別係諾貝爾獎得主白川同大隅兩位，加埋個前首相，最有名氣啦。
東京藝術大學

東京藝術大學（日文：東京藝術大学／とうきょうげいじゅつだいがく）係喺日本東京都台東區嘅國立大學，1949年創校。
慶應義塾大學

（日文：慶應義塾大学(Keiō Gijuku Daigaku)）係日本東京一間大學，位於東京都港區三田，以「實學」為宗旨，強調學術同實踐並重。喺日本私立大學之中，佢歷史悠久，創立於安政五年（1858年），由福澤諭吉開辦義塾，之後發展成為今日嘅大學。依家全校師生超過三萬五千人，校友組織「三田會」喺日本社會中係財富同智慧兼備嘅代表。現任校長係伊藤公平。
高圓宮憲仁親王

高圓宮憲仁親王（日文：たかまどのみや のりひとしんのうTakamadonomiya Norihi Toshinnō，1954年12月29號—2002年11月21號）係日本前親王，高圓宮初代當主，三笠宮崇仁親王同妃百合子嘅細仔，上皇明仁堂細佬。
由於佢同第八十代天皇高倉天皇撞名（高倉天皇原名都係叫憲仁），為咗避諱，所以唔會直接叫佢個名，只可以叫「高圓宮憲仁親王」。

早年
1954年，崇仁親王同妃百合子嘅細仔響三笠宮宮邸出世，改名叫憲仁。佢先後入讀松濤幼稚園、學習院初等科同埋學習院中等科，響升讀高等科嘅時侯加入寫真部，從此佢就好鍾意影相。
1978年畢業於學習院大學法學部，同年去英國皇后大學留學，三年之後返嚟日本，到國際交流基金做嘢。
高圓宮家紋
1984年，佢響加拿大駐日本大使館上面識咗生意人鳥取滋治郎大女久子，一個月之後憲仁用英文「Will you marry me?」成功響久子求婚，同年9月行納采之儀，三個月之後正式結婚。響結婚嘅同一日，憲仁由三笠宮分家，另起宮家高圓宮，個名嚟自奈良市三笠山隔離嘅高圓山。

高圓宮時代
由於憲仁一生都係日本天皇繼承順位最後一個，又係屋企細仔，比起大佬寬仁唔使負咁多期望，所以佢思想開放、性格比較隨和，成日上電視台發表個人意見。因此佢話自己係「皇室嘅發言人」。
除此之外，憲仁仲好鍾意足球，成日參加一啲有關足球嘅事務。1987年，佢出任日本足球協會總裁，由於佢識英文，因此佢多數代表協會同外國嘅人接觸。好多日本市民都知道憲仁鍾意足球一事，仲覺得佢係「活躍嘅貴族」。2001年，佢同時出任日本水難救濟協會總裁。
憲仁親王響2002年
2002年，世界盃足球賽正式舉辦，同年5月尾佢帶埋老婆久子出席開幕禮，係第一次日本皇室派官方代表到韓國。佢哋一共睇咗成19場賽事先返嚟日本。
同年11月21號，佢響加拿大駐日本大使館入面準備同人玩壁球期間，突然心室顫動引起心臟衰竭而暈低，即刻送去慶應義塾大學醫院急救。佢曾經一度有生命跡象，但係響半夜突然惡化，最後響老婆久子同意底下取消搞人工心肺裝置，跟住就死咗，終年47歲。佢嘅死令日本足球迷好震驚。同月29號行斂葬之儀，之後到落合斎場火化，最後葬響豐島岡墓地。佢嘅斂葬之儀有好多中小學生出席。

死後
佢死後，好多生前嘅公職由老婆久子繼任。後嚟有人為咗紀念佢，搞咗好多賽事，其中有高圓宮盃日本足總18歲以下足球聯賽、高圓宮盃日本足總全日本15歲以下足球錦標賽、高圓宮牌曲棍球比賽、高圓宮賜杯全日本學生軟式野球大會同埋高圓宮杯全日本中學英文辯論大會。
另外，因為有皇室成員死於心臟衰竭，厚生勞動省響憲仁死咗兩年後引入AED。
2020年，日本足球協會為咗紀念佢，響千葉市起咗足球設施「日本足總高圓宮記念足球館」，另外響入面仲有憲仁親王銅像。

碎料
當佢響國際交流基金做嘢嗰陣，好多人叫佢做「小憲」。
王英偉

王英偉，GBM，GBS，JP（英文：Wilfred Wong Ying-wai，1952年10月8號—），香港親中陣營政治人、生意人（金沙中國阿頭），香港藝術發展局主席，第九至十一屆港區人大代表。

政治參與同經歷
王英偉曾經做過17年香港政府公務員（1975-1992年），亦係香港親中陣營嘅支持者，1996年當選為香港特別行政區第一屆政府推選委員會嘅第四界別委員。
喺2014年，佢有份贊助慶祝中國65週年嘅官方國慶晚會。
2020年5月尾，王英偉曾經以政商界人士身份參與一份文藝界聯署，支持北京未經諮詢或香港人同意而強行訂立，同時惹起泛民主派一致負評嘅《香港國家安全法》，但係，有關聯署之後被踢爆老作，其中名單上嘅張寶華、徐熙媛、李巧靈同蔣志光其後矢口否認有份參與，而陳汝騫就响2019年離世。
喺2021年9月，佢成為香港特别行政區選舉委員會體育、演藝、文化及出版界委員。

屋企人
王英偉喺1981年12月同簡美蓮（Hayley）結婚，生咗兩個仔，大仔係香港歌手王梓軒。

被指利益衝突用公帑捧自己個仔
喺佢在任香港藝術發展局主席期間，佢個仔王梓軒係藝發局搞嘅「校園藝術大使計劃嘉許禮」嘅表演嘉賓。另外，喺佢在任香港電影發展局主席期間，王梓軒有份監製嘅港劇《網內人：復仇代幣》又得到香港電影發展局嘅宣傳。有部份人就覺得做法出現利益衝突，佢喺2013年嘅專訪期間就話自己已經做咗多年公職，會知道守則同規矩，但為免招人話柄，亦決定唔再一齊出席同一活動。
吳思遠

吳思遠，BBS，JP，廣東中山人，上海出世，香港傳統親中陣營電影界公眾人士，曾經做過中學教書先生、思遠籃球隊班主。

政治參與同選舉經歷
吳思遠係香港親中陣營嘅支持者，1995年4月28號獲中央人民政府委任做香港事務顧問，1996年當選為香港特別行政區第一屆政府推選委員會第二界別委員。
由1998年到2016年，吳思遠連續五屆都係循演藝小組當選為香港特別行政區選舉委員會委員。
喺2016年，佢有份提名林鄭月娥參與2017年香港行政長官選舉。
2020年5月尾，吳思遠曾經參與一份聯署，支持北京未經諮詢或香港人同意而強行訂立，同時引起泛民主派一致爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年去世。
徐克

徐克（粵拼：ceoi4 hak1，英文：Tsui Hark；1950年2月15號— ），原名徐文光（ceoi4 man4 gwong1），係出名嘅香港導演。

生平
徐克原本喺越南出世，係越南華僑，廣東海豐人，1966年移居到香港。佢曾經響美國留學，返到香港之後曾經喺無綫工作。無耐佢打入電影圈，製作咗《蝶變》就開始出名。其後佢憑住《英雄本色》、《倩女幽魂》、《黃飛鴻》等等電影進軍國際。
佢嘅電影出咗名變化多端，天馬行空元素比較多。尤其係拍武俠片就係一流。佢響1983年拍攝嘅《新蜀山劍俠》係佢嘅代表作。
王家衞

王家衞，BBS（粵拼：wong4 gaa1 wai6，英文：Wong Kar-Wai；1958年7月17號—）係香港電影導演，攞過康城影展最佳導演獎。

生平
王家衞鄉下喺上海，喺香港理工學院讀過兩年，之後加入咗無綫電視訓練班，做過編劇。佢1982年開始就已經投身電影界，原先係做編劇，贏過香港電影金像獎最佳編劇獎。到咗1988年王家衞執咗佢生平第一部戲《旺角卡門》，從此佢就成為好出名嘅導演。
王家衞拍嘅戲都係一啲浪漫兼且好抽象嘅愛情片。而香港人通常都係鍾意睇動作片同搞笑片，對於呢啲抽象片會好反感。所以王家衞雖然係香港人，香港人對王家衞電影通常冇好感。一啲人重批評佢嘅戲故事太過支離破碎，好唔嚴謹。但係佢響外國評價就好高，成日都攞獎。好似1991年佢拍《阿飛正傳》，就贏咗香港電影金像獎最佳導演獎；1995年亦憑住《重慶森林》贏咗呢個獎。1997年佢重贏埋康城影展最佳導演獎。咁重不特止，王家衞重獲得邀請，擔任2006年康城影展評審團主席，係第一個華人有咁嘅待遇。
王家衞啲戲通常出咗名係冇劇本寫定先，要到拍戲嗰日先至會畀演員台詞。但佢亦都好巴閉，好擅長發揮演員嘅演戲能力。佢成日都起用張國榮、梁朝偉同張曼玉。而張曼玉重話佢係跟咗王家衞先至識得演戲咁話。

電影獎
1991年，憑《阿飛正傳》贏咗第10屆香港電影金像獎最佳導演獎，同埋第28屆金馬獎最佳導演獎。
1995年，憑《重慶森林》贏咗第14屆香港電影金像獎最佳導演獎
1997年，憑《春光乍洩》獲得第50屆康城影展最佳導演獎
2006年，擔任2006年康城影展評審團主席
鍾鎮濤

鍾鎮濤（Kenny Chung ，1953年2月23號—）係香港歌手同演員，溫拿樂隊主音。佢喺香港出世，祖籍廣東新會，1960年代尾開始唱歌，1970年代中開始拍電影，亦做過無綫電視藝員。
2011年6月18號，鍾鎮濤去過廣州解放紀念像，有好多網友話佢同石像個樣好似。

政治參與同經歷
佢係香港親中派嘅支持者，曾經支持北京未經諮詢或香港人同意，強行訂立嘅《港版國安法》，並曾經有份參與一份聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
梁家輝

梁家輝（Tony Leung Ka-Fai，1958年2月1號—）係香港男演員。

生平
梁家輝鄉下喺廣東南海，香港出世。喺無綫電視藝員訓練班畢業，但未響無綫電視演出，就俾李翰祥導演睇中，出演《垂簾聽政》同《火燒圓明園》兩部片，而《垂簾聽政》更令佢做到香港電影金像獎最佳男主角。
自此梁家輝索性專攻影壇，喺港產片興旺嘅1980年代，佢拍過差唔多一百部影片，例如成龍嘅《火燒島》、周潤發《監獄風雲》、麥當雄嘅《三狼奇案》。1992年佢又一次當上香港電影金像獎最佳男主角。2006年，《黑社會》令佢第三次封帝，得獎次數僅次於梁朝偉。
陳沛良

陳沛良（Chan Pui-leung，1959年—），係現任香港立法會議員，親中派政治人物兼保險界人士。中國太平保險（香港）有限公司總經理。
曾經就讀中國國家行政學院。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會保險界委員。之後佢喺李家超無提政綱嘅情況下，有份提名李家超參與2022年香港行政長官選舉。
梁日昌

梁日昌（Frank Leung，1965年—）係香港親中派自由黨政治人。

政治立場同工作
佢曾經同其後被揭發喺由中共在英間諜李貞駒創立嘅香港英籍華人網絡，擔任副主席。
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會批發及零售界委員。
另外，佢喺2021年香港立法會選舉入面出選工業一界別，但輸咗畀角逐連任，同屬親中派嘅梁君彥。
紙紮鋪

紙紮鋪，係賣紙紮用品嘅鋪頭。金銀、衣紙、香燭亦係主打，近中秋節賣吓燈籠。
紙紮師傅係藝術家、設計師。客人要嘅紙紮妹仔、私家車、大廈都整到，人造衛星星、穿梭機都無難度。
No. Eleven

《No. Eleven》係香港歌手張敬軒出嘅第11張個人專輯、第五張粵語唱碟。喺2010年4月16號由環球唱片推出。

簡介
第二版原定喺2010年6月11號發行，但後來延後到6月17號，而第二版加入一張收錄佢同王菀之合唱嘅音樂劇《柯廸夫》主題曲《高八度》單曲CD，同埋收錄《石徑》、《攝氏零度》、《茶想曲》三隻歌歌MV同佢喺903 id club 拉闊音樂會唱《詩郵寄》、《婚紗背後》、《月亮說》嘅片段。
專輯嘅第一派台歌同第一主打歌都係《茶想曲》，而第二主打歌就係《石徑》。

版本
CD版（第一版），一張CD。
CD+DVD+Bonus Single版（第二版），兩張CD及一張DVD。
張敬軒Unplugged第一樂章音樂會

《張敬軒Unplugged第一樂章音樂會》係香港男歌手張敬軒嘅第三張現場唱碟，2009年9月22號響廣州搞音樂會，同年11月13號發行唱碟。

簡要
呢次音樂會先響9月22號喺廣州星海音樂廳搞，係繼李克勤、蔡琴同埋譚詠麟之後，環球唱片當時旗下第四位歌手響演奏廳演出。後嚟環球唱片公司好快將呢次音樂會錄製同埋加以改良，響11月13號推出現場唱碟版本。

曲目
呢個表唔完整，歡迎加料。
Hins Live in Passion 張敬軒演唱會2014

《Hins Live in Passion 張敬軒演唱會2014》係香港歌手張敬軒個人第六個大型演唱會。響2014年10月24至26號、2015年11月7號、2016年2月27號同2016年7月9號搞。

簡要
呢次演唱會喺2014年10月24至26號就響紅磡體育館搞；2015年11月7號呢場響廣州新體育館搞；2016年2月27號響金光綜藝館搞；2016年7月9號響雲頂雲星劇場搞。

軼聞
喺2019年嘅反送中運動度，張敬軒回覆網民留言嗰陣，佢話佢個「腦」已經寫咗喺2014年嘅演唱會場刊入面。而事後翻查，場刊正係講緊《Hins Live in Passion 張敬軒演唱會2014》，寫住「人們的自由慢慢被束縛」同「伸張的正義突然被抹黑」等字句去回應網民。
AM/PM

《AM/PM》係香港歌手張敬軒出嘅第四張個人專輯、第三張國語唱碟。喺2004年11月24號由香港環球唱片推出。其中收錄嘅《Blessing》嘅粵語版係黃霑生前最後一份填詞作品。
Hins' First

《Hins' First》係香港歌手張敬軒出嘅第一張細碟，亦係佢第一張出嘅唱碟。喺2001年8月3號由幾何文化發行。

簡介
第一版只得內地版。第二版版係CD+VCD，都係只得內地版。
Morph

《Morph》係香港歌手張敬軒出嘅第16張音樂唱碟、第6張粵語大碟，亦係加盟英皇娛樂後首張全創作大碟，喺2014年10月16號推出。

簡介
唱碟嘅第一派台歌同第一主打歌都係《青春常駐》，而第二主打歌就係《最卑微的願望》。
My 1st Collection

《My 1st Collection》係香港歌手張敬軒出嘅第一張個人精選集。喺2007年12月28號由香港環球唱片推出，係2008年唯一一張經IFPI（香港會）確認達到本地雙白金銷量嘅唱片。
張敬軒×香港中樂團盛樂演唱會

《張敬軒×香港中樂團盛樂演唱會》，係香港男歌手張敬軒個人第八個大型演唱會，2020年11月22號至29號響紅館舉行。

簡要
呢次《張敬軒×香港中樂團盛樂演唱會》原本喺2019年11月22至25號搞，但基於交通情況同安全考量，張敬軒所屬嘅英皇娛樂喺11月15號出聲明宣佈2019年11月22至25號喺香港體育館搞嘅《張敬軒×香港中樂團盛樂演唱會》取消。2020年3月26號，張敬軒喺Instagram透露上年搞唔成嘅演唱會會喺嗰年同樣時間11月22至25號搞返。呢次演唱會亦係肺炎大爆發後第一個喺紅館搞嘅演唱會。
呢次演唱會係張敬軒同香港中樂團一齊演出嘅演唱會。
雖然響舉行嘅期間疫情嚴重，但呢次演唱會並冇延期，成為疫情爆發以嚟第一次演唱會。觀眾全程都戴口罩，唔可以食嘢同埋入座率少一半，令到現場只有6000人，比全場最高容納1.2萬人少咗二分之一。亦都因為咁，另外嗰六千人有安排到退票。
呢次音樂會最大特點係將好多歌都換成中樂，令到人有一種耳目一新嘅感覺。
P.S. I Love You

《P.S. I Love You》係香港歌手張敬軒出嘅第十二張大碟，第二張新曲加精選大碟。呢張唱碟計劃過喺2010年10月推出，當時定位做一張新專輯，叫做《Why Not?》，但因為張敬軒患肺炎影響錄音工作而要一再延期，到2011年4月11號終於決定喺四日後（4月15號）出精選集，而《Why Not?》亦因為咁押後咗一年，預定到2012年3月推出（《Why Not?》最終喺2012年7月27號出）。

簡介
專輯主題係「生離死別」，第一主打歌係《Deadline》，而第二主打歌係《P.S. I Love You》。隨大碟附送一張DVD，入面有三隻主打歌同另外五隻歌歌MV、專輯製作過程同部分《張敬軒 Moov Live 2010》音樂會嘅片。
2011年6月14嘅，環球唱片宣佈為《P.S. I Love You》出第二版，喺6月29號出，第二版入面多加一片CD，入面有兩隻佢喺四月到六月時錄音嘅新歌同一隻新歌混音版本。

版本
原定
CD+DVD第一版，一張CD同一張DVD，十隻歌。
CD+DVD第二版，一張CD同一張DVD，十五隻歌。
最終
CD+DVD第一版，一張CD同一張DVD，十六隻歌，三隻新歌。
2CD+DVD第二版，兩張CD同一張DVD，十九隻歌，六隻新歌。
The Brightest Darkness

《The Brightest Darkness》係香港歌手張敬軒出嘅第八張粵語唱碟。喺2021年1月7號由飛圖唱片發行。呢張唱碟原本計劃喺2020年2月推出，但因武漢肺炎大爆發關係，最後押後到2021年1月推出。呢張唱碟係飛圖唱片喺2021年1月宣布重啟後第一張出嘅唱碟。

簡介
呢張唱碟係張敬軒主理嘅音樂牌子FITTO Records整嘅第一張唱碟。呢張唱碟收錄咗11隻粵語歌、6隻國語歌。張敬軒喺呢張唱碟負責監製。
喺疫情期間，整呢張專輯嗰陣喺網絡到連結咗世界各地嘅人，包括：香港、台北、吉隆坡、首爾、洛杉磯、北京同上海7地嘅音樂人同樂手一齊打造，當中包括六屆格林美得獎混音工程師Richard Furch，亞洲著名錄音混音師Frankie Hung、Lee Wai Ming，本地樂壇班底黃偉文、林若寧、小克、伍卓賢、徐繼宗、徐浩、林家謙、Cousin Fung、陳耀森、王樂儀、張楚翹、Walter Kwan、Delta-T，國際作曲人同監製Tat Tong，亞洲編曲人Mac Chew等。目的係是想為廣東歌做一次探索，嘗試喺非本地區音樂人度揾粵語流行曲製作上嘅唔同可能性。
喺呢張唱碟6隻國語歌入面有2隻係張敬軒自己嘅歌（《斷點》、《只是太愛你》）。佢就覺得當年面世嗰陣就做得急咗啲，想而家順便將當年啟發佢嘅音樂作品都收入呢張唱碟，將6隻國語作品串聯一齊。
整體嚟講，張敬軒想透過呢張唱碟令大家喺過去一年受武漢肺炎嘅愁雲慘霧下嚟寄託大家嘅情感，迎接更好嘅將來。呢張唱碟嘅包裝更加用咗黑膠規格包裝。
港樂×張敬軒交響音樂會

《港樂×張敬軒交響音樂會》係香港歌手張敬軒出嘅第五張現場唱碟，喺2011年12月23號推出。

簡介
呢張收錄咗佢同香港管弦樂團合作嘅《港樂×張敬軒交響音樂會》所錄嘅曲目。

唱片版本
2CD版
3DVD版，Disc 3加收幕後花絮。
我的夢想我的路

《我的夢想我的路》（英文：My Dream My Way）係香港歌手張敬軒出嘅第一張精選集、第五張唱碟。喺2005年7月31號由幾何文化發行。
Dahlia II

《Dahlia II》係香港歌手張敬軒出嘅第二張翻唱專輯，喺2018年5月28號由英皇娛樂發行。全碟歌曲由黃偉文填詞，希望用呢隻翻唱專輯送畀畀過佢歌詞治癒嘅聽眾。

簡介
呢張唱碟喺香港唱片商會銷量榜攞到6個禮拜冠軍。國際唱片業協會（香港會）喺2019年5月9號香港搞嘅新聞發布會上宣佈《Dahlia II》喺一年內達到金唱片銷量。
Senses Inherited

《Senses Inherited》係香港歌手張敬軒出嘅第七張粵語大碟，喺2018年12月21號推出。

簡介
呢張唱碟係張敬軒向林憶蓮喺1996年推出嘅粵語唱碟《感覺完美》嘅致敬專輯，亦特等揾嚟有份參與《感覺完美》嘅音樂人周國儀（Mac Chew）為佢成張唱片做編曲工作（《天才兒童1985》除外）。而呢張唱碟係香港樂壇少數可以所有派台歌曲都喺同年入面攞到四台冠軍歌美譽嘅粵語唱碟。
國際唱片業協會（香港會）喺2019年5月9號喺香港搞嘅新聞發佈會上宣布《Senses Inherited》喺一年內達到金唱片銷量。《Senses Inherited》打破幾項紀錄，喺香港唱片商會銷量榜10個禮拜冠軍，係過去10年最多冠軍週數唱片。
孤單公園

《孤單公園》係香港歌手張敬軒出嘅第二張細碟，喺2004年4月24號由環球唱片發行。

簡介
呢張細碟收錄咗4隻歌。
Vibes

《Vibes》係香港歌手張敬軒出嘅第19張唱碟、第五張細碟，亦係加盟英皇娛樂後嘅第三張錄音室唱碟，喺2016年10月6號推出。
Urban Emotions

《Urban Emotions》 係香港歌手張敬軒嘅第八張大碟，喺2008年7月11號推出。喺9月4號出內地版時加上中文名《他的故事》，並刪走《狐》同《鬧鬼愛情》兩首歌。第二版喺2008年9月12號推出。
春·夏·秋·冬

《春·夏·秋·冬》 係香港歌手張敬軒出嘅第五張大碟、第四張國語唱碟。喺2006年3月23號由環球唱片推出。
王菀之×張敬軒903 id club 拉闊演奏廳

《王菀之×張敬軒903 id club 拉闊演奏廳》係香港歌手張敬軒同王菀之嘅現場唱碟，收錄佢哋喺2006年7月18號九龍灣國際展貿中心唱嘅歌，由環球唱片先喺同年9月28號發行卡拉OK同VCD版本。然後，喺同年10月19號發行卡拉OK DVD版本。
2015年11月20號，環球唱片發行《903 id club 拉闊演奏廳》嘅CD版本作為「簡約再生」系列嘅第四回產品之一。
Hinsideout 張敬軒演唱會2018

《Hinsideout 張敬軒演唱會2018》是香港男歌手張敬軒的第七個大型演唱會。本演唱會由英皇娛樂主辦。

簡要
呢次張敬軒嘅演唱會係以「水」做主題。
軒動心弦演唱會

《軒動心弦演唱會》 係張敬軒第四張個人演唱會唱碟。喺2010年5月25號出CD版本，2010年6月2號出DVD版，Blu-ray版就喺2010年6月18號推出。
酷愛

《酷愛》係香港歌手張敬軒出嘅第二張粵語專輯。喺2007年8月16號香港環球唱片發行。

簡介
專輯收錄十隻歌，同時送埋karaokeDVD，包括主打歌《酷愛》同《我的天》嘅MV，同上張專輯《笑忘書》入面嘅三隻歌同另外六隻精選國語歌皇仁karaoke版。呢張專輯係2007年其中一張經IFPI（香港會）確認達到本地金銷量嘅唱片。
The Whimsical Voyage

《The Whimsical Voyage》係香港歌手張敬軒同王菀之一齊出嘅合輯。喺2017年2月10號由英皇娛樂同寰亞音樂推出。

簡介
呢張細碟收錄咗5隻歌。
Pink Dahlia

《Pink Dahlia》係香港歌手張敬軒出嘅第十四張大碟，第一張翻唱專輯，亦係環球唱片幫張敬軒出嘅最後一張大碟。呢張專輯推出嗰陣佢同同環球唱片已經冇合約關係，只係做埋預定嘅唱片發行。

簡介
Pink Dahlia嘅意思係粉紅色嘅大理花。呢張專輯嘅概念嚟自美國40年代著名兇殺案「Black Dahlia」，曲目除《親密愛人》外，其他曲目都由九位天后親自由佢哋嘅歌曲中，揀一首畀佢唱。
是時候…

《是時候…》係香港歌手張敬軒出嘅第十五張大碟，第三張新曲加精選，係環球唱片喺張敬軒加盟英皇娛樂後出嘅精選集。大碟分做3片CD同1片DVD，收錄未曝光作品《溫馨提示》﹑《塵埃落定》同首次收錄喺個人唱片嘅《紅》同《義不容情》。
風繼續吹

《風繼續吹》係香港歌手張國榮出嘅第三張錄音室專輯、第二張粵語錄音室專輯，喺1983年5月由華星唱片發行。主打歌《風繼續吹》惘中帶淡淡嘅哀愁，唔單止情深而且繾綣。《人生的鼓手》講只要堅信肯努力總有出頭天，係電影《鼓手》主題曲。《默默向上游》講當時張國榮係充滿抱負有自信嘅藝人，惟處於鬱鬱不得志嘅狀態。

簡介
1983年發行，係張國榮加盟華星唱片後嘅首張個人粵語專輯，黎小田兼任監製，香港極有份量嘅作曲作詞人一齊打造，包括顧嘉輝、黎小田、黃霑、鄭國江、林敏怡、石朗、何重立、黎彼得等。
呢張專輯係張國榮開展歌唱事業嘅新局面，主打歌係翻唱山口百惠名曲《再會的彼端》嘅《風繼續吹》，旋律低迴婉轉，張國榮以細膩嘅演繹，用平淡坦然嘅聲音，唱出無奈同淡淡嘅哀愁，歌聲入面嘅濃情繾綣直透聽者耳中，曲盡意不盡，令人難以忘懷嘅永恆金曲。
專輯重收錄咗1983年電影《鼓手》嘅《人生的鼓手》、《默默向上游》同《我要逆風去》等主題曲同插曲；當時嘅張國榮雖處於鬱鬱不得志嘅狀態下仲充滿鬥志，講只要堅信肯努力總會有出頭天。
I like Dreamin'

《I like Dreamin'》係香港歌手張國榮響1977年發行嘅第一張英文細碟，由寶麗多發行。

介紹
呢張細碟係香港歌手張國榮嘅出道作，亦係佢唯一一張英文專輯兼且九吋細碟。
拒絕再玩

《拒絕再玩》係香港歌手張國榮出嘅第十二張錄音室專輯、第三張國語錄音室專輯。喺1987年12月10號由新藝寶唱片發行。

簡介
專輯入面嘅歌大多數都係改編自粵語歌，主打歌係《拒絕再玩》（改編自粵語嘅同名歌，原曲係日本搖滾樂團「安全地帶」嘅作品）。臺灣寫真女星鍾真好崇拜張國榮，所以1999年佢最後一脫嘅寫真集就以《拒絕再玩》起名，仲送佢一張呢隻歌歌CD。
大熱

《大熱》係香港歌手張國榮出嘅第二十三張錄音室專輯、第十六張粵語錄音室專輯。喺2000年7月1號由環球唱片發行。

簡介
《大熱》攞到第二十三屆十大中文金曲頒獎音樂會十大中文金曲。同名大碟《大熱》蟬聯咗IFPI銷量排行榜冠軍幾個禮拜。張國榮覺得專輯入面嘅《我》好代表自己嘅心聲，同埋佢本人都好鍾意呢隻歌。《我》（國語版）其中一句歌詞係「我就是我，是顏色不一樣的煙火。」
張國榮告別樂壇演唱會

《張國榮告別樂壇演唱會》香港歌手張國榮係1989年同1990年喺世界各地開展嘅一次巡迴演出活動。

簡介
演唱會香港站喺香港紅磡體育館搞，由1989年12月21號演出至1990年1月22號。總共33場演出。
1989年9月17號，33歲嘅張國榮突然宣佈退出歌壇，喺記者招待會入面話喺紅磡體育館搞33場個唱嘅原因係因為一場個唱代表一年嘅歲數。由於早前陳慧嫻先喺紅館開完6場《幾時再見演唱會》，而公眾嘅反應都好熱烈，所以有啲報道話哥哥封咪、陳慧嫻去美國留學、譚詠麟38場破紀錄嘅總場數，就象徵緊1990年代嘅香港樂壇將由張學友帶頭，哥哥轉型做電影人，梅艷芳轉移到電影同慈善發展，繼續保住「大姐大」的身分。
黎小田做演唱會嘉賓，以客串身份彈奏張國榮喺華星唱片時代嘅歌《不怕寂寞》同《我願意》。
1989年度十大勁歌金曲頒獎典禮喺1990年1月21號搞，搞緊演唱會嘅張國榮出席唔到頒獎禮。無綫電視派出周慧敏去紅磡體育館現場將十大勁歌金曲《由零開始》同埋最受歡迎男歌星獎座頒畀張國榮。
而張國榮喺最後一場演唱會，喺唱完《寂寞夜晚》後，就同黎小田喺舞台上繞場一圈，行到觀眾席同觀眾握手同收禮物，全場雷動。唱完《由零開始》後，佢同萬幾位紅館觀眾講咗做歌手嘅心得，仲向歌迷透露退休後會開咖啡店，仲講笑話有佢嘅告別樂壇演唱會飛尾嘅觀眾，去佢嘅咖啡店，第一杯咖啡係免費。喺唱緊《共同渡過》嗰陣仲攞到羅文送花多謝，之後仲喺台上喊住咁唱《風繼續吹》，觀眾嘅反應仲喺此起彼落。喺唱完最後一隻《風再起時》向觀眾告別嗰陣，台中央突然冒起白煙，升上一個咪座，佢就將手上嘅銀咪雙手插喺咪座度，然後行返後台，將銀咪高掛，正式告別樂壇。
張國榮重返樂壇後，咖啡店為你鍾情最終喺1996年正式開幕，張國榮都記得承諾，畀手持演唱會票尾嘅觀眾，免費享受咖啡一杯，不過只經營咗幾年就執笠。
以下係張國榮告別樂壇演唱會巡迴演唱行程表（香港站冇計）：
Leslie

《Leslie》係香港歌手張國榮出嘅第五張錄音室唱碟、第四張粵語大碟。喺1984年7月15號由華星唱片發行。
Summer Romance

《Summer Romance 87》係香港歌手張國榮出嘅第十一張錄音室專輯、第八張粵語錄音室專輯。喺1987年8月21號由新藝寶唱片發行。

簡介
呢張唱碟代表嗰陣香港樂壇最高水準嘅製作，專輯加入五隻翻唱作品，因為香港音樂人歌精心雕琢加上張國榮聲線嘅獨特魅力，同另外五隻原創作品完美融合一齊，整出一張精緻嘅浪漫專輯，張國榮係嗰陣嘅天王巨星，對香港樂壇有重要地位。
一切隨風

《一切隨風》係香港歌手張國榮出嘅第24張錄音室唱碟、第17張粵語錄音室唱碟。喺2003年7月8號由環球唱片發行。呢張係張國榮最後一張錄音室唱碟，喺佢過世後由環球唱片發行。

簡介
2004年4月，呢張唱碟攞到2003年IFPI唱片銷量大獎十大銷量廣東唱片獎。
陪你倒數

《陪你倒數》係香港歌手張國榮出嘅第22張錄音室唱碟、第15張粵語錄音室唱碟。喺1999年10月13號由環球唱片發行。
親密愛人

《親密愛人》係香港歌手梅艷芳出嘅第十六張錄音室專輯、第三張國語錄音室專輯。喺1991年2月12號由華星唱片出品同由滾石唱片發行。

簡介
呢張專輯係梅艷芳1991年年底退出樂壇前嘅最後一張個人專輯。
小心

《小心》係香港歌手梅艷芳出嘅第十九張錄音室唱碟、第四張國語錄音室唱碟，喺1994年8月13號由小蟲嘅王者之劍製作，由華星唱片同滾石唱片出品。
壞女孩

《壞女孩》係香港歌手梅艷芳出嘅第五張粵語錄音室唱碟。喺1986年1月7號由華星唱片發行。

文化影響
呢隻碟嘅主打歌《壞女孩》係梅艷芳其中一首最有名嘅歌曲，但有啲人會覺得呢首歌嘅歌詞太大膽。喺1995年，梅艷芳開廣州舉行演唱會，喺Encore時段因為唔想樂迷失望而臨時加唱呢首「禁歌」。雖然梅艷芳已經避重就輕唱到敏感字眼就以「啦啦啦」帶過，但中共政權仍然以此為由話佢違規，打壓佢唔畀佢喺中國大陸開演唱會，直到2002年。
林憶蓮's

《林憶蓮's》係林憶蓮第7張國語專輯，喺2000年1月18號發行，都係喺EMI旗下維京音樂發行嘅首張專輯。
放縱

《放縱》係林憶蓮第2張粵語專輯，喺1986年由CBS Records發行。碟內主打歌《放縱》歌詞其中一句嘅「我空虛 我寂寞 我凍」至今都係人所常談，《長街的一角》（改編自經典日本動畫《ホワッツ マイケル》《我為貓狂》《What's Michael?》插曲 由《南翔子》主唱嘅 泣きまね）都非常大熱。
不必在乎我是誰

《不必在乎我是誰》係香港歌手林憶蓮出嘅第三張國語專輯，喺1993年5月14號發行。

簡介
呢張專輯係林憶蓮加盟滾石唱片後，同李宗盛合作嘅第一張國語專輯。入面有唔少歌都係佢較早前嘅粵語專輯《不如重新開始》入面嘅國語版。

曲目
曲序曲目填詞作曲編曲監製備註時長1.不必在乎我是誰李宗盛李宗盛周國儀、陳愛珍李宗盛 4:192.非愛不可姚謙L.A. Reid、Babyface、Daryl Simmons陳明道許願、趙增熹 3:493.還是不要說抱歉王中言Dick Lee陳明道許願、趙增熹、林憶蓮 4:214.再生戀黃鬱Dick LeeDick Lee許願、趙增熹 4:415.是情非情林夕許願、胡偉立趙增熹許願、趙增熹電影《少年黃飛鴻》國語版主題曲4:046.當愛已成往事（同李宗盛合唱）李宗盛李宗盛周國儀、陳愛珍李宗盛電影《霸王別姬》主題曲4:377.寂寞派對（純音樂） 李宗盛萬恩全許願、趙增熹 2:298.讓愛人去流浪陳家麗倫永亮倫永亮許願、趙增熹、林憶蓮 4:149.醒醒姚謙倫永亮倫永亮、許願、趙增熹許願、趙增熹 4:4010.給等最久的人小蟲小蟲梁伯君小蟲 4:3811.快樂的壞東西小蟲小蟲梁伯君許願、小蟲 4:5512.只要珍惜周華健倫永亮、林憶蓮Alexander De La Cruz許願、趙增熹 5:12總時長：51:59
新加坡CD版曲序曲目填詞作曲編曲監製時長13.兩個人的路周禮茂陳秀男萬恩全許願、趙增熹4:45
備註:
《不必在乎我是誰》嘅粵語版本係《假如讓你吻下去》。
《非愛不可》改編自 Damian Dame 主唱嘅 Gotta Learn My Rhythm。粵語版本係《天大地大》。
《還是不要說抱歉》嘅粵語版本係《野花》。
《再生戀》嘅粵語版本係同名歌。
《是情非情》嘅粵語版本係《當我眼前只有你》。
《讓愛人去流浪》嘅粵語版本係《沒有發生的愛情》。
《醒醒》嘅粵語版本為同名歌曲。
《只要珍惜》嘅粵語版本係《不捨不棄》。
《兩個人的路》（齋收錄星工廠版）嘅粵語版本係《寵愛》。
反正是我

《反正是我》係香港歌手陳奕迅喺2001年出嘅國語專輯，喺2001年7月17號發行。

簡介
《反正是我》係陳奕迅加盟英皇娛樂後首張國語唱片，專輯令陳奕迅喺台灣、中國大陸甚至東南亞等華人社區好出名，《低等動物》、《不如這樣》、《愛是懷疑》、《K歌之王》等歌仲成為佢好出名嘅國語作品，並且令佢第一次入圍台灣金曲獎最佳國語歌曲男演唱人。

曲目
《低等動物（國）》、《不如這樣》嘅音樂錄像係相連嘅故事，導演係鄺盛。
認了吧

《認了吧》係香港歌手陳奕迅嘅國語音樂專輯，喺2007年4月24號發行。

簡介
呢張專輯收錄專輯內共有10首歌曲，包括兩首全新國語歌：《淘汰》同《快樂男生》。其餘8首都係改編自2006年嘅粵語專輯《What's Going On...?》，分別如下：《煙味》改編自《裙下之臣》、《紅玫瑰》改編自《白玫瑰》、《月黑風高》改編自《黑擇明》、《愛情轉移》改編自《富士山下》、《好久不見》改編自《不如不見》、《白色球鞋》改編自《粵語殘片》，另外兩首重新編曲，令改編自《心深傷透》嘅《愛是一本書》成為R&B嘅曲風；改編自《最後的嬉皮士》嘅《第一個雅皮士》成為一隻Big Band Song。
香港版專輯仲收錄咗一首叱咤903長篇廣播劇「黃金少年 Season III」嘅粵語插曲《月球上的人》。

銷售情況
喺台灣，呢張專輯上過G-Music 風雲榜 (華語榜)共十三個禮拜，最高排過第3位。
黑·白·灰

《黑·白·灰》係香港歌手陳奕迅加盟英皇娛樂後出嘅第三張國語專輯，喺2003年4月15號發行。

簡介
《黑·白·灰》收錄咗陳奕迅喺2003年嘅十首國語新歌，其中一首十年係粵語主打冠軍曲明年今日嘅國語版本，兄妹就係粵語主打曲歲月如歌嘅國語版本，Last Order嘅粵語版收錄喺Live For Today嘅New Order，幾有比對意味。
Special Thanks to...

《Special Thanks To...》係香港歌手陳奕迅加盟英皇娛樂後出嘅第二張國語專輯，喺2002年4月2號發行。
Shall We Dance? Shall We Talk!

《Shall We Dance? Shall We Talk!》係香港歌手陳奕迅嘅粵語音樂專輯，喺2001年4月13號發行。

專輯簡介
繼《打得火熱》之後，陳奕迅推出粵語專輯《Shall We Dance? Shall We Talk!》。專輯收錄咗10首新歌 ，首波主打歌《2001太空漫遊》當時喺香港各大排行榜榜首；第二主打《Shall We Talk》喺隻慢歌，由林夕填詞，描述二代之間嘅親子關係；其他歌仲有《Shall We Dance》、《失戀太少》、《天使的禮物》、《單車》等。

派台歌曲
呢隻碟有五首派台歌，包括《2001太空漫遊》、《Shall We Talk》、《天使的禮物》、《單車》同《失戀太少》。
粗體表示四台冠軍歌
(1)表示兩週冠軍

文化影響
呢隻碟算係陳奕迅其中一隻最廣為人知嘅專輯，入面有唔少歌喺二十年過後都仲有一定流傳度。2020年，陳奕迅參與香港政府一系列推廣關注精神健康嘅宣傳，其中《Shall We Talk》一曲就被重新編曲同翻唱，陳奕迅仲特登拍咗新MV。另外喺2020年12月，激進親中共派政治人物李偲嫣因為武漢肺炎病逝，由於佢生前經常狙擊泛民主派，發表好多例如反同性戀嘅言論，又涉嫌選舉舞弊、詐騙同唔少金錢轇轕，唔少人慶祝佢嘅死訊，其中高登音樂台就改編咗《2001太空漫遊》一曲去揶揄佢。
不散，不見

《不散，不見》（英文：Departures）係香港歌手莫文蔚出嘅第十六張個人專輯。喺2014年12月26號發行。
18...

《18...》係香港歌手鄧紫棋嘅第一張國語大碟，2009年10月27號開始發行。香港版本收咗十首歌曲同埋兩首混音歌曲，第三版追加收錄同林海峰演唱嘅粵語歌曲《食煙飲酒講粗口》。
新的心跳

《新的心跳》（英文：Heartbeat）係香港歌手鄧紫棋出嘅第一張國語專輯同埋第四張錄音室專輯，喺2015年11月6號由蜂鳥音樂同豐華唱片發行。呢張唱片係鄧紫棋首次包辦所有曲詞，亦都係佢嘅第一張視聽大碟。
2015年12月23號，呢張唱片喺香港推出限量黑膠版本。

派台歌成績
IFPI香港唱片銷量大獎頒獎禮2015
「十大銷量國語唱片」同「全年最高銷量國語唱片」獎：《新的心跳》
「十大銷量本地歌手」獎：鄧紫棋。
摩天動物園

《摩天動物園》（英文：City Zoo）係香港歌手鄧紫棋出嘅第六張錄音室專輯同第三張個人全創作專輯，喺2019年12月27號由索尼音樂發行。呢張唱片係鄧紫棋同蜂鳥音樂解約後嘅第一張專輯。成隻碟由創作全碟詞曲同監製，只用咗八個月時間搞掂。而且係鄧紫棋第一次做總監製、音樂總監、視覺總監同創意及企劃總監，全碟編曲主要由鄧紫棋同音樂製作人T-ma兩個人搞。專輯概念用動物形象隱喻人類本性，勾勒出人性唔同面貌，表達人喺動物性同人性間拉扯嘅心聲，探討主題有社會現象、兩性關係等。呢張唱片涉及流行曲風嘅陷阱音樂結合Rap、電子音樂、搖滾、R&B等音樂風格，係張突破自我嘅全新概念專輯。
呢張唱片獲得2020年HITO流行音樂獎亞洲傳媒推崇大獎、流行音樂全金榜年度最佳專輯、第四十三屆十大中文金曲最佳中文唱片女歌手獎同第31屆金曲獎評審團獎，同埋入圍金曲獎五項提名（年度專輯獎、最佳國語專輯獎、最佳國語女歌手獎、年度歌曲獎、最佳作曲人獎）。同名單曲《摩天動物園》仲獲得第23屆十大專輯暨單曲頒獎典禮嘅年度十大單曲。

——
《摩天動物園》係一張從專輯概念到詞曲創作、音樂製作、視覺創意、甚至企劃同宣傳等全程百分百完全實現鄧紫棋視野嘅專輯。由佢過去所體驗到嘅人性百態作起點，將佢嘅觀察同關懷化作歌詞，每首歌都以隱喻嘅方式，藉由一種動物形象去寄托人際關係狀態或社會現象。

發行同宣傳
2019年12月10號，專輯預告片喺YouTube平台推出。2019年12月13號正式開始預購。同年12月18號，鄧紫棋喺臺北搞咗新歌搶聽會，同現場媒體、擁躉分享中未曝光嘅歌。2019年12月26號，鄧紫棋喺北京搞咗新專輯發佈會。2019年12月27號，唱碟連埋第三隻主打歌《透明》MV正式出街。
千嬅新唱金牌金曲

千嬅新唱金牌金曲係香港歌手楊千嬅喺2007年10月12號發行嘅翻唱專輯，由金牌娛樂發行，收錄咗15首楊千嬅翻唱唔同其他歌手嘅作品。呢隻碟發行嘅時候楊千嬅已經過咗檔去AMusic。
楊千嬅體驗入學

《楊千嬅體驗入學》係香港女歌手楊千嬅喺華星唱片嘅首張新曲加精選粵語唱碟，出道兩年幾喺1998年8月22號推出。

簡介
喺出唱碟嘅同一年，楊千嬅被安排同同公司嘅同期新人男歌手陳奕迅同前輩男歌手梁漢文組成「華星三寶」，合唱1998青少年暑期活動主題曲《不一樣的夏》。
楊千嬅仲第一次以第一女主角嘅身份，主演無綫電視劇《外父唔怕做》，飾演當紮小生張家輝老婆同演員秦沛個女「鍾樂怡」，並主唱主題曲《讓我飛》，成功入屋。